X. Cavendum vero, ne fingamus, limites existere acutos inter vegetationem tro- 

 picam et temperatam ; limites in regionibus intermediis et praecipue in Ame- 

 rica boreali prorsus conflunnt. Jam in regione mediterranea tarn inter Liche- 

 nes, qnam Fungos adsunt indicia generum regionum calidiorum v. c. Gyro- 

 phragmium , SecoUum, Xerotus, Favolus , etc. De plerisque tamen per- 

 fectioribus generibus facile est dictu , utrum centro gaudeant tropico an tem- 

 perate 



XI. Quoad stationes Fungi perfections tropici magis epixyli, regionum tempera- 

 tarum frequentius videntur terrestres. Non tamen -desunt in tropicis fungi 

 terrestres, sed in plerisque formatur e mycelio luxuriante, insigniter con- 

 densate et saepe limitato, systema vegetativum longe insignius, ut in Scle- 

 romatibus terrestribus infra descriptis videre licet. Fungis obiter avulsis in 

 terra manet, quare in Mycophylaciis vulgo deest. Tale mycelium in nullo 

 fungo indigeno vidimus, nam s. d. radix Agarici radicati est prolongatio 

 stipitis, radicibus arborum subterraneis affixi, sed in Italico Polyporo tubera- 

 atere idem videre licet. Ejusmodi mycelia perennia sunt, singulis annis novos 

 fungos enitentes, vulgo e floccis nudis mucosis terram et glaream arete con- 

 globantibus facta; at quando stipes crusta laccata obductus, haec radix, a 

 stipite licet lieterogenea, etiam incrustata est et definita intusque mere spon- 

 giosa floccosa, quare cum Pachi/mate confusa fuit. Mycelium ita bene 

 eltermatum in climate sicco necessarium videtur ad fungi lenti evolutionem. 



XII. In plerisque generibus alius est specierum typus in tropicis, alius in re- 

 gionibus temperatis. Sic in plerisque speciebus epixylis v. c. Lentinorum, 

 Polypororum, Trametum, Favolorum, Stereorum e. s. p. adest basis pecu- 

 liari ratione scutato-dilatata , qualis in indigenis simpliciter sessilibus deest. 

 (Inter Agaricos adest modo remotior analogia.) Typus ille singularis um- 

 bonato-sessilis Stereorum etiam in multis Polyporis etc. tropicis redit. Spe- 

 cies pileo setis ramosis horrido, pileo stipiteque laccatis nitentibus e. s. p. 

 in tropicis longe vulgatiores. Omnes Agaricini phosphorea luce renidentes, 

 unica excepta specie mediterranea, in terris calidioribus habitant. 



Plures singulares de specierum distributione et stationibus observationes 

 attulimus in Summa Vegetabilium Scandinaviae. Fungorum diversis Iocis varie- 

 tas magis vulgo e physica regionis indole, quam e climate pendet. 



